Στη Διεύθυνση Ενζυμολογίας και Κυτταρικής Λειτουργίας (ΕΚΛ) για την αρχική διερεύνηση περιστατικών με κλινική υποψία Bλεννοπολυσακχαρίδωσης γίνεται:

**Ποσοτική μέτρηση** βλεννοπολυσακχαριτών στα ούρα (DMB μέθοδος) και **Ποιοτικός έλεγχος** με ηλεκτροφόρηση σε μία και δύο διαστάσεις.

**Συλλογή ούρων**

Πριν την έναρξη της συλλογής πρέπει να παραλάβετε από το εργαστήριο σωληνάριο με διαβαθμίσεις όγκου το οποίο περιέχει ειδικό συντηρητικό και φυλάσσεται στο ψυγείο στους 4οC (συντήρηση).

Η πρώτη πρωινή ούρηση απορρίπτεται.

Συλλέγονται δείγματα ούρων από διαφορετικές ουρήσεις (τουλάχιστον 4) της ίδιας ημέρας (3-5 cc ούρα από κάθε ούρηση).

Χρησιμοποιείται καθαρό δοχείο και μεταφέρεται το δείγμα της κάθε ούρησης στο ίδιο σωληνάριο με το συντηρητικό. Ο τελικός όγκος πρέπει να είναι τουλάχιστον 20cc.

Αν κάποια ούρηση μολυνθεί με κόπρανα απορρίπτεται και η συλλογή συνεχίζεται με την επόμενη ούρηση.

Η συλλογή των ούρων πρέπει να γίνεται μία εβδομάδα μετά το πέρας της εμμήνου ρύσεως και ΠΟΤΕ κατά τη διάρκειά της.

Κατά τη διάρκεια της συλλογής, το σωληνάριο με το συντηρητικό και την εκάστοτε ποσότητα ούρων φυλάσσεται στο ψυγείο στους 4οC (συντήρηση).

Όταν ολοκληρωθεί η συλλογή, το δείγμα είτε μεταφέρεται άμεσα στο εργαστήριο με παγοκύστεις ή μπαίνει στην κατάψυξη και μεταφέρεται με παγοκύστεις στο εργαστήριο εντός 24 ωρών.

**Προσοχή**

Κάθε δείγμα πρέπει να συνοδεύεται με συμπληρωμένο το ειδικό έντυπο που διαθέτει η Διεύθυνση ΕΚΛ για το ιστορικό του ασθενούς.